text: Går til fordel for julemærkehjem
  01 december 2013 kl. 12.39
  I dag, første søndag i advent, var det tid for den årlige julemærkemarch.
  Sidste år gik 17.000 danskere landet over julemærkemarchen, der er en march på fem eller ti kilometer, alt efter hvor meget man synes, man kan og vil.
  I dag i Kollund var der 612 deltagere, der i alt samlede cirka 18.000 kroner ind til julemærkehjemmet Fjordmark.
  Tidligere kunne julemærkehjemmene klare sig udelukkende på salget af julemærker. Men i dag skal der andre metoder til, for at kunne dække udgifterne ved et julemærkehjem.
  Siden 1977 har julemærkemarchen været en tilbagevendende tradition, og traditionen har vokset sig så stor at der i år er 60 startsteder i hele landet.
  